Държавен вестник, бр. 10, 2026 г., стр. 186

СТР.  186	
Д Ъ Р Ж А В Е Н  В Е С Т Н И К 	
БРОЙ  10
5.2.5. Машинно-тракторен парк. Машинно-тракторният парк трябва да отговаря на 
основните изисквания за: определена открита и закрита площ за съхраняване на техниката; 
ремонтна работилница, оборудвана със стендове и инструменти; земеделски машини за обработка 
на почвата, сеитба, торене, растителна защита, прибиране на продукция и други агротехнически 
дейности; изправен ръчен и помощен инвентар; площадка за гориво-смазочни материали – 
почистена от суха растителност и отделена с изорана ивица, широка най-малко 3 м; специални 
оградени складове за химически препарати и минерални торове, отдалечени от жилищни 
помещения, водоеми и ферми най-малко на 200 м. Материалната база трябва да бъде в 
съответствие с изискванията на действащите нормативни актове. 
 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионално направление „Растениевъдство“ от областта на висше образование „Аграрни 
науки и ветеринарна медицина“, от професионално направление „Растителна защита“ от областта 
на висше образование „Аграрни науки и ветеринарна медицина“, от професионално направление 
„Хранителни технологии“ от областта на висше образование „Технически науки“ от 
Класификатора на областите на висше образование и професионалните направления“, приет с 
Постановление № 125 на Министерския съвет от 2002 г. (ДВ, бр. 64 от 2002 г.), съответстващи на 
професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
353
МИНИСТЕРСТВО 
НА ПРАВОСЪДИЕТО
НАЦИОНАЛНА
СЛУЖБА ЗА ОХРАНА
ИНСТРУКЦИЯ № И-1
от 13 януари 2026 г.
за взаимодействие между Национална­
та служба за охрана и Главна дирекция
„Охрана“ към министъра на правосъдието 
при осъществяване на дейностите им
Раздел I
Общи положения
Чл. 1. (1) С тази инструкция се уреждат 
организацията, областите и формите за 
осъществяване на взаимодействие между 
Националната служба за охрана (НСО) и 
Главна дирекция „Охрана“ към министъра 
на правосъдието (ГДО) при осъществяване 
на техните правомощия. 
(2) Взаимодействието между НСО и ГДО 
се осъществява при спазване на принципа 
на самостоятелност и на законите и подзако­
новите нормативни актове, регламентиращи 
дейността им.
(3) Взаимодействието по ал. 1 има за цел 
да осигури своевременно и законосъобразно 
изпълнение на задачите на двете организации 
при максимална ефективност чрез оптимално 
използване на наличните ресурси.
(4) Разходите по изпълнението на насто­
ящата инструкция са за сметка на всяка от 
двете организации, така както са направени, 
освен ако не е уговорено друго между тях.
Чл. 2. (1) Взаимодействието между НСО и 
ГДО се осъществява под общото ръководство 
на началника на НСО и на главния директор 
на ГДО. 
(2) Оперативното ръководство и коорди­
нация се осъществяват от оправомощени от 
тях ръководители.
(3) За осъществяване на взаимодействието 
по настоящата инструкция ръководителите 
по ал. 2 определят лица и точки за контакт, 
като взаимно се уведомяват за тях.